
	Bucureşti,
	18 septembrie 2018

	Nr.
	4c-7/362


A V I Z

asupra proiectului de Lege privind instituirea Zilei naţionale a 
gastronomiei şi a vinului românesc

În conformitate cu prevederile art.95 din Regulamentul Camerei Deputaţilor, Comisia pentru administraţie publică şi amenajarea teritoriului a fost sesizată, pentru dezbatere şi avizare, în procedură obişnuită, prin adresa nr. PL.x 439 din 03 septembrie 2018, cu Proiectul de Lege privind instituirea Zilei naţionale a gastronomiei şi a vinului românesc.
Potrivit prevederilor art.61 din Regulamentul Camerei Deputaţilor, membrii Comisiei pentru administraţie publică şi amenajarea teritoriului au examinat proiectul de lege mai sus menţionată  în şedinţa din 18 septembrie 2018.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamentul admis, conform căruia sintagma - ultima duminică a lunii octombrie, devine prima duminică a lunii octombrie; art. 1 "Se instituie Ziua naţională a gastronomiei şi a vinului românesc, în prima duminică a lunii octombrie". 
                  PREŞEDINTE                               SECRETAR

         Florin-Claudiu ROMAN              Simona BUCURA-OPRESCU
Întocmit,
Consilier parlamentar, Alina Tănase

